සෝබර්-තිසේරා කුසලානය
සෝබර්ස්-තිසේරා කුසලානය යනු බටහිර ඉන්දීය කොදෙව් සහ ශ්‍රී ලංකාව අතර ටෙස්ට් තරඟමාලාවේ ජයග්‍රාහකයින්ට පිරිනමන ක්‍රිකට් කුසලානයකි. එය මුලින්ම ප්‍රදානය කරනු ලැබුවේ 2015-16 දෙරට අතර පැවති තරඟමාලාවෙන් පසුවය. මෙම කුසලානය නම් කර ඇත්තේ දෙරටේ පැරණි ක්‍රිකට් ක්‍රීඩකයින් වන ශ්‍රීමත් ගාෆීල්ඩ් සෝබර්ස් සහ මයිකල් තිසේරාගේ නමින්ය.

පළමු සෝබර්ස්-තිසේරා කුසලානය ශ්‍රී ලංකාව විසින් 2015 දී පවත්වන ලදී.

පසුබිම 
බටහිර ඉන්දීය කොදෙව් ක්‍රිකට් මණ්ඩලය සහ ශ්‍රී ලංකා ක්‍රිකට් ආයතනය නිවේදනය කළේ ඉදිරි බටහිර ඉන්දීය කොදෙව් සහ ශ්‍රී ලංකා ද්විපාර්ශ්වික සංචාර ගාෆීල්ඩ් සෝබර්ස් - මයිකල් තිසේරා තරගමාලා ලෙස නම් කරන බවයි. සෝබර්ස් පිත්තෙන් සහ පන්දුවෙන් දස්කම් දැක්වීම නිසා ඔහු ක්‍රීඩා ඉතිහාසයේ විශිෂ්ටතම තුන් ඉරියව් ක්‍රීඩකයෙකු ලෙස සැලකේ. දකුණත් පිතිකරුවෙකු සහ පා දඟ පන්දු යවන්නෙකු වන තිසේරා, සෝබර්ස්ගේ යුගයේම ක්‍රීඩා කළ නමුත් ශ්‍රී ලංකාව අයිසීසී පූර්ණ සාමාජික රටක් නොවූ නිසා ටෙස්ට් ක්‍රිකට් ක්‍රීඩා නොකළ බැවින් ඔහුගේ වෘත්තීය ජීවිතය පළමු පෙළ ක්‍රිකට් ක්‍රීඩා කිරීමට සීමා විය. එහිදී ඉන්දියාවට එරෙහිව ඉන්දියාවේදී සුප්‍රසිද්ධ ජයග්‍රහණයක් ලබා ගැනීමට තිසේරා ලංකා කණ්ඩායම මෙහෙයවීය.

සෝබර්ස්-තිසේරා කුසලාන තරඟමාලාවේ ලැයිස්තුව

තරඟ පැවැත්වූ ක්‍රීඩාංගණ

මේවාද බලන්න 
වෝන්–මුරලිදරන් කුසලානය

යොමු කිරීම්